Færdselsuheldet skete nord for Sæby på Frederikshavnsvej kort efter klokken syv. Kvinden kom gående på et kombineret fortov og cykelsti, da hun blev ramt af cyklist. Ifølge Nordjyllands Politi faldt hun meget uheldigt. - Hun blødte fra hovedet og fra øret. Og det kan være temmelig alvorligt. Så hun blev kørt på sygehuset i Aalborg med en ledsaget ambulance, fortæller vagtchef Per Jørgensen fra Nordjyllands Politi. Politiet valgte at lukke de største lyskryds i Aalborg midtby, så ambulancen kunne køre direkte igennem morgentrafikken. Cyklisten er uskadt efter sammenstødet. Opdatering den 18.oktober: Den påkørte kvinde er blevet lagt i koma, efter sammenstødet gav hende flere kraniebrud og indre blødninger i hovedet.

Referat:
En kvinde faldt meget uheldigt, da hun tirsdag morgen blev kørt ned af en cyklist.